钦定古今图书集成/理学汇编/学行典/第245卷 > 隰尚勇
## 钦定古今图书集成/理学汇编/学行典/第245卷 > 隰尚勇

按《易州志》：“隰尚勇，号义轩。幼业儒，通《四书》大旨。丁外
艰，遂废业。性豪爽，不事佃作，家徒四壁，意豁如也。居
恒好观诸稗史，尤习《三国志》小说。每读至奸回不法
事，辄掷书不食，与儿女及乡人言，未尝一语离古人
贤孝节义事也。缊袍整肃，色庄气和，听者从化。又好
为德于乡。万历辛丑，岁大饥，奉檄施粥，富豪某击钟”
为期，蒙袂，子少后期，即不与食，乃以馀食饲犬，饿殣
相望。勇愤争曰：“设粥活人，设死所乎？”于是计人分食，
或不足，则缩家食食之，全活甚众。是年，生子崇岱，里
人至今颂义焉。